Երևան (21 հունվարի, 2013թ.): Հաբիթաթ ֆոր Հյումենիթի Ինթերնեյշնլ կազմակերպությունը 2012 ֆինանսական տարվա ընթացքում (2011թ. հուլիսի 1-ից 2012թ. հունիսի 30-ը) ամբողջ աշխարհում աջակցել է ռեկորդային թվով՝ 94,618 ընտանիքի՝ տների կառուցման, վերականգնման և վերանորոգման միջոցով՝ նախորդ ֆինանսական տարվա ցուցանիշը գերազանցելով 13,000-ով: Սա նշանակում է, որ աշխարհի շուրջ 80 երկրներում, որտեղ գործում է Հաբիթաթը, միջինում յուրաքանչյուր հինգուկես րոպեն մեկ բարելավվել է մեկ ընտանիքի կենսապայմանները: